**În multe feluri**

*Alina Drăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În multe feluri

Îmi este dor de tine-

Când te privesc

Prin transparent ecran

De aer inert,

Sau când deosebesc

O pasăre de zborul

Ei întristat ori

Absent...

Îmi poți lipsi

Când trec strada

De pe marginea

Unui vis

Sau când întineresc

Iubindu-te așa

Cum nu mi-ai permis...

Și da, îți duc dorul,

Așa cum dorul mă duce

La rându-i, mai aproape

De depărtarea ta,

Mai agil decât șoapta

Pierdută în

Calea mea.

În multe feluri

Îmi este dor de

Tine-

Ca atunci când

Plâng cu zambetul

Pe buze sau

Râd cu lacrimi suspendate

În tristeți difuze...

Și mă doare dorul

Tău,

Mă doare de la

Atâtea doruri

Părăsite în amintiri diforme

Și obtuze.

În multe feluri

Îmi este dor de tine-

Ca de un suspin

Pornit din

Sânul meu,

Și proptit

Doar în neînchipuit...

Mi-e dor să

Te iubesc la infinit...